เราได้คูปองจากงาน Elite Party มา ขอบคุณคูปองดีๆด้วยค่ะ

เราเห็นในระบบแจ้งว่าร้านเปิด 11 โมง ก็เลยมาถึงก่อนเที่ยง แต่ร้านยังปิด เลยโทรสอบถาม จึงทราบว่าร้านเปิดเที่ยงค่ะ ก็เลยไปเดินเล่นที่อื่นกลับมาเที่ยงนิดๆ ก็มีลูกค้าในร้านส่วนหนึ่งแล้วค่ะ

เข้ามาในร้าน ชอบบรรยากาศค่ะ ตกแต่งสวยน่านั่งดี จอยจ้ามาครั้งแรกทั้งที เลยจัดไปทั้งของคาว ของหวาน และเครื่องดื่มค่ะ

- ส้มตำถาด 390 บาท มาแบบจัดเต็มมากๆ สั่งเมนูนี้เพราะความอลังการ และก็มาสวยโดนใจค่ะ ตรงกลางเป็นส้มตำไทย รอบๆครบเครื่องทั้ง กุ้งย่าง ไก่ย่าง หมูกรอบ ไข่เค็ม ปลากรอบ หนังปลากรอบ เส้นหมี่ และผักสด

#ส้มตำไทย รสชาติกลางๆ เปรี้ยวหวานโอเคเหมาะทานได้ทุกคน แต่กุ้งแห้งแข็งไปนิด ซึ่งส่วนตัวชอบทานกุ้งแห้ง แต่มันแข็งเกินที่จะทานไปหน่อยค่ะ

#หมูกรอบ หนังฟูกรอบอร่อยค่ะ มีรสเค็มนิดๆพอดี แต่ส่วนเนื้อก็แอบแข็งไปนิดนึงค่ะ

#กุ้งย่าง เนื้อสดโอเค หอมๆกลิ่นย่างดีค่ะ

#ไก่ย่าง เนื้อนุ่ม หอม มีรสเค็มหวานลงตัว ทานคู่เส้นหมี่ที่มาในถาดก็เข้ากันดี อร่อยค่ะ

เมนูนี้ถ้าใครไม่อยากทานตำไทย ก็สามารถเลือก ตำปู หรือตำปูปลาร้า ก็ได้ค่ะ

- เครปกล้วยหอมนูเทลล่า 180 บาท เป็นเครปกรอบ ไส้กล้วยหอมและนูเทลล่า ข้างๆมีวิปครีม และราดซอสช็อคโกแลต

เป็นเมนูที่เฟลสุดๆค่ะ ???? เราลองใช้มีดตัด มีความงงที่ตัดไม่ขาด เลยต้องใช้แรงมากขึ้น พร้อมกับสะบัดมีดเล็กน้อยให้เนื้อเครปมันฉีกขาดออกจากกัน พอทาน เอิ่มมม เหนียวๆหนุบๆ จะกรอบก็ไม่ จะนุ่มก็ไม่อีก ???????????? สรุปคือเครปมีความกรอบแค่ส่วนบนที่ราดซอสช็อคโกแลต ที่เหลือเหนียวเกิน เหนียวจนจอยจ้าต้องเลิกกินทั้งที่ชอบทานขนม เพราะเคี้ยวเมื่อยปากและรสชาติเครปก็ออกจืดๆ เลยปาดแค่นูเทลล่ามาทาน ส่วนวิปครีมนุ่มๆมันๆหอมๆอร่อยค่ะ กล้วยนุ่มใช้ได้ค่ะ

เมนูนี้ เพื่อนๆที่เคยไปทานเห็นชอบกัน เราเลยไม่แน่ใจว่าวันที่เราไปทาน เกิดความผิดพลาดอะไรหรือเปล่า เสียใจ ซึ่งมาอ่านรีวิวเพื่อน (อ่านหลังไปทานมาแล้ว????) ว่าสามารถเลือกเครปนุ่มหรือกรอบได้ด้วย แต่ทางร้านก็ไม่ได้มาถาม ไม่งั้นคงเลือกแบบนุ่มค่ะ

- Green Tea Matcha Frappe 160 บาท ชาเขียวมัทฉะปั่น ท้อปปิ้งด้วยวิปครีม ช็อคโกแลตหิน และซอสคาราเมล

รสชาติชาเขียวเข้มข้นใช้ได้ค่ะ ไม่หวานมากไปโอเคเลย วิปครีมนุ่มๆมันๆ ซอสคาราเมลหอมๆหวานๆดี มีได้เคี้ยวช็อคโกแลตหินกรุบๆเพลินดีค่ะ

ร้านค่อนข้างใหญ่ เหมาะมานัดสังสรรค์กับเพื่อนเป็นกลุ่มดีค่ะ หรือใครมากลางวัน ที่นี่ก็มี Lunch set ด้วยค่ะ